**Press release**

# DACHSER otvára nové logistické centrum v Lisabone

**Nové priestory spoločnosti DACHSER Portugal, ktoré sa nachádzajú v Castanheira do Ribatejo (Vila Franca de Xira) v širšom okolí Lisabonu, predstavujú investíciu vo výške 13 miliónov eur a rozšíria kapacitu logistického poskytovateľa pre zákazníkov v danom regióne.**

Nové logistické centrum spoločnosti DACHSER v Lisabone je momentálne už v prevádzke. Logistické centrum, ktoré sa nachádza v Castanheira do Ribatejo (Vila Franca de Xira), predstavuje investíciu vo výške 13 miliónov eur a umožní medzinárodnej logistickej spoločnosti ešte pružnejšie reagovať na potreby zákazníkov v lisabonskom regióne a jeho okolí, rovnako ako na národnom a európskom trhu. 150 zamestnancov, ktorí pracovali v bývalých priestoroch spoločnosti DACHSER v areáli Alverca do Ribatejo, sa už presťahovalo do nového areálu, ktorý sa začal budovať v roku 2021podľa rovnakých štandardov ako najmodernejšie centrá spoločnosti v Európe.

Nové priestory sa nachádzajú v strategickej oblasti, umožňujúcej priame napojenie na rozsiahlu európsku sieť pozemnej dopravy spoločnosti DACHSER. "Pokiaľ ide o prevádzku, z našej pobočky v Lisabone zabezpečujeme priame denné linky do Francúzska (DACHSER Eurohub v Clermont-Ferrand) a Nemecka (DACHSER Eurohub v Überherrne), rovnako ako do všetkých provincií v Španielsku," vysvetľuje Ricardo Carvalho, riaditeľ pobočky v Lisabone, ktorý ďalej zdôrazňuje schopnosť dopravovať tovar pravidelne na báze týždenných odchodov prakticky kamkoľvek v Európe, a to prostredníctvom európskej logistickej siete DACHSER.

Nový areál s celkovou rozlohou 59 200 metrov štvorcových umožňuje rýchlejšiu a efektívnejšiu prepravu priemyselného a spotrebného tovaru. Logistické centrum s plochou 7 396 metrov štvorcových vyhradenou pre dopravné služby a 65 nakladacími miestami (ktoré môžu byť v budúcnosti rozšírené o 3 796 metrov štvorcových a ďalších 40 nakladacích miest) je navrhnuté podľa efektívneho modelu, ktorý je v mnohých ohľadoch automatizovaný. Pre manipuláciu s tovarom a jeho presun v sklade je nová infraštruktúra vybavená najmodernejšími technológiami pre cross-docking operácie prostredníctvom triediaceho systému, ktorý umožňuje separáciu objednávok. K preprave tovaru v rámci skladu sa taktiež využíva automatický reťazový systém prepravy paliet.

Logistické centrum bolo vybudované aj s ohľadom na optimalizáciu organizácie vozidiel: prístup pre nákladné vozidlá, nakládka a vykládka, všetko je plne automatizované a funguje na základe rozpoznávania registračných značiek. K dispozícii je parkovisko pre viac ako 110 vozidiel a tiež „čakáreň“ s kapacitou pre 15 nákladných vozidiel, v ktorej je možné dané vozidlá usporiadať podľa príchodu do logistického centra. Okrem toho má pobočka k dispozícii dvojpodlažnú kancelársku budovu s celkovou rozlohou 1 411 metrov štvorcových.

### Energetická efektivita je kľúčom k udržateľnosti

Nezabudlo sa ani na udržateľnosť. Logistický sklad je pokrytý solárnymi panelmi, má aerotermálne zariadenie na zásobovanie teplou vodou, úsporné osvetlenie a klimatizačné systémy a inteligentné ovládanie na dosiahnutie vyššej energetickej efektívnosti.

*"Vďaka nášmu novému logistickému centru v Lisabone, ktoré spĺňa konštrukčné a organizačné štandardy najmodernejších pobočiek spoločnosti DACHSER v Európe, budeme schopní ešte rýchlejšie, efektívnejšie a na mieru reagovať na potreby našich zákazníkov na národných a európskych trhoch,"* vysvetľuje Celestino Silva, generálny riaditeľ európskej logistiky Iberia v spoločnosti DACHSER. *"Strategická poloha tejto novej pobočky ponúka zákazníkom v širšom okolí Lisabonu optimalizované časy tranzitu pri napájaní sa na hlavné európske trhy, a to pri zachovaní vysokej kvality služieb,"* uzatvára.

### Spoločnosť DACHSER chce v Portugalsku naďalej rozširovať svoje aktivity

Nové logistické centrum v Lisabone je druhým, ktoré spoločnosť DACHSER v Portugalsku od základu vybudovala - prvým bolo Condeixa-a-Nova v Coimbre. Spoločnosť DACHSER má dnes v Portugalsku šesť pobočiek, z ktorých päť sa venuje pozemnej preprave (Porto (dve pobočky), Coimbra, Lisabon a Faro) a jedna leteckej a námornej preprave (Porto), pričom chce svoje aktivity v krajine ďalej rozširovať. Podľa investičného plánu, ktorý má nadnárodná spoločnosť pre Portugalsko, sa v strednodobom horizonte očakáva otvorenie nového strediska vo Fare, ktoré bude mať modernizovanú infraštruktúru a bude väčšie ako existujúce centrá. Cieľom je zvýšiť kapacitu pre obsluhu zákazníkov logistického prevádzkovateľa v tomto regióne.

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 pobočkách po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: [anka.palfiova@gmail.com](mailto:anka.palfiova@gmail.com%20)

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: [martin.stiglinc@dachser.com](mailto:martin.stiglinc@dachser.com)

www.dachser.sk